SHBA, kostot e arsimit të lartë po i falimentojnë studentët
Ndërsa studentët e huaj po kërkojnë ndihmë, ligjvënësit në Dhomën e Përfaqësuesve zhvillojnë dëgjesa për të ardhmen e arsimit pas COVID-19ës
Kostoja e arsimit universitar në Shtetet e Bashkuara vazhdon të jetë në nivel rekord, me çmime edhe më të larta për studentët e huaj. Politikanët amerikanë që po shqyrtojnë të ardhmen e arsimit të lartë pas pandemisë, thonë se trajtimi i çështjes së kostos është thelbësor për studentët dhe universitetet. Duke qenë se klasat kaluan në internet për shumicën e kolegjeve dhe universiteteve amerikane, 2020-ta pati rritjen më të vogël të çmimit të mësimdhënies prej dekadash, sipas të dhënave të Byrosë së Statistikave të Punës të Shteteve të Bashkuara. Megjithatë, arsimi vazhdon të jetë tepër i shtrenjtë. tha ligjvënësi republikan Greg Murphy. Pagesa për mësimdhënien dhe pagesat e tjera janë edhe më të larta për studentët e huaj, të cilët zakonisht paguajnë çmimin e plotë që ndonjëherë e kalon shifrën 100 mijë dollarë në vit për kolegjet oseo universitetet. Ligjvënësit amerikanë vënë në dukje kostot shtesë me të cilat përballen studentët. thotë ligjvënësja demokrate Ilhan Omar. Pandemia e COVID-19ës ndikoi tek mbi 1 milion studentë të huaj të regjistruar në Shtetet e Bashkuara vitin e kaluar. Shumë humbën strehën, punën dhe financimin kur kampuset u mbyllën marsin e kaluar. thotë Isabela Linares, studente ndërkombëtare nga Kolumbia. Në disa raunde të paketave të ndihmës, Kongresi miratoi më shumë se 75 miliardë dollarë për institucionet e arsimit të lartë. Studentët e huaj të ndikuar rëndë nga pandemia thonë se ata gjithashtu kishin shpresa për një lehtësim ekonomik. thotë Osasu Osaze, student pasuniversitar nga Nigeria. Ndërsa ndihma prej 75 miliardë dollarësh synon të ndihmojë shkollat të ruajnë operacionet, pagat dhe të përgatiten për rihapjen e sigurt, një pjesë do të shkojë tek studentët si ndihmë financiare emergjence. Analistët konservatorë të arsimit po bëjnë thirrje që Kongresi të monitorojë nga afër se si shpenzohen fondet e ndihmave. thotë Lindsey Burke, nga Qendra e Fondacionit Heritage për Politikën e Arsimit. Regjistrimi ka rënë në radhët e studentëve vendas dhe të huaj, kryesisht për shkak të COVID-it, por kostoja e arsimimit në Shtetet e Bashkuara është arsyeja numër 2. Politikanët e të dy krahëve pajtohen: Arsimi i lartë në Shtetet e Bashkuara ka nevojë të ngutshme për t'u reformuar. E ardhmja është ende e paqartë.